उपराष्ट्रपति बोले- पिछले शीशे में भी देखना जरूरी, देश को कलंकित करने वाले दिखते हैं
Vice President Jagdeep Dhankhar on Congress leader Rahul Gandhi उपराष्ट्रपति जगदीप धनखड़ ने मंगलवार को अपने आवास पर इंडियन डिफेंस एस्टेट सर्विसेज के अफसरों को संबोधित किया
उपराष्ट्रपति जगदीप धनखड़ ने मंगलवार को अपने आवास पर इंडियन डिफेंस एस्टेट सर्विसेज के अफसरों को संबोधित किया। यहां उन्होंने कहा कि हमें रियर व्यू मिरर में देखना चाहिए, इसमें देखकर उन लोगों को नोटिस करना चाहिए जो देश के संस्थानों को कलंकित और नष्ट कर रहे हैं।
उपराष्ट्रपति के इस संबोधन को राहुल गांधी के बयान पर तंज माना जा रहा है। दरअसल, राहुल गांधी ने रविवार को अमेरिका में कहा था कि PM मोदी देश की गाड़ी को रियर व्यू मिरर देखकर चला रहे हैं। वे सिर्फ पीछे की तरफ देख रहे हैं और फिर हैरान हो रहे हैं कि हादसे पर हादसे क्यों हो रहे हैं।
अफसरों से कहा- कुछ लोग देश पर गर्व नहीं करते 
उपराष्ट्रपति ने अफसरों से कहा कि उन्होंने कहा कि रियर व्यू मिरर में देखने के बाद आप जान पाएंगे कि किन लोगों का देश के प्रति व्यवहार अच्छा नहीं है। आप रियर व्यू मिरर में इसलिए देखते हैं ताकि एक्सीडेंट करने पर उतारू लोगों से बच पाएं।
धनखड़ बोले, कुछ भ्रमित लोग देश की क्षमता और उपलब्धियों के बारे में कन्फ्यूज रहते हैं। वे इस पर गर्व नहीं करते। देश और विदेश में बैठे कुछ लोग हमें जांचने की कोशिश कर रहे थे। हम उन्हें इसकी परमिशन नहीं दे सकते।
धनखड़ बोले- 2047 तक नंबर वन देश बनेगा भारत
धनखड़ ने कहा कि भारत 2047 तक दुनिया का नंबर वन देश बन जाएगा। उन्होंने अफसरों से कहा- आप लोग इतिहास का बोझ ना उठाएं, ये आपके विकास में बाधा बनेगा।
कुछ लोगों को हमारी सफलता हजम नहीं होती: धनखड़
उप-राष्ट्रपति ने कहा कि कुछ लोगों को भारत की सफलता हजम नहीं होती क्योंकि हमारा देश शांति और स्थिरता में विश्वास रखता है। भारतीय नई स्किल्स को सीखने में अच्छे होते हैं। ये सफलता हमें सेल्फ लर्निंग और सेल्फ स्किलिंग के चलते मिली है। हमें अपनी सफलताओं पर गर्व करना चाहिए।
ये खबरें भी पढ़ें...
अमेरिका में राहुल बोले- मोदी कार पीछे देखकर चला रहे:कहा- ट्रेन हादसे पर सवाल पूछो तो कहेंगे कांग्रेस ने 50 साल पहले ये किया था
राहुल गांधी ने रविवार देर रात न्यूयॉर्क में भारतीय मूल के लोगों को संबोधित किया। कार्यक्रम न्यूयॉर्क के जेविट्स सेंटर में हुआ। यहां राहुल ने कहा कि PM मोदी देश की गाड़ी पीछे की तरफ देखकर चला रहे हैं।RSS और भाजपा पीछे की सोच रखते हैं। उनसे पूछो ट्रेन हादसा कैसे हुआ, तो वो कहेंगे कि कांग्रेस सरकार ने 50 साल पहले ये किया था। पूरी खबर यहां पढ़ें...
साउथ अफ्रीका में जयशंकर बोले- विदेश में राजनीति नहीं करता:राहुल के अमेरिका दौरे पर पूछे सवाल पर कहा- देश वापस लौटकर जवाब दूंगा
राहुल गांधी अमेरिका दौरे पर भाजपा और प्रधानमंत्री नरेंद्र मोदी को लेकर एक के बाद एक बयान दे रहे हैं। इस पर विदेश मंत्री एस जयशंकर से साउथ अफ्रीका के केप टाउन में सवाल पूछा गया। इस पर जयशंकर ने कहा- हो सकता है मैं किसी की बात से सहमत नहीं हूं, लेकिन मैं भारत लौटकर ही उस पर अपनी प्रतिक्रिया दूंगा। पूरी खबर यहां पढ़ें...